15/07/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/31623. Resolución de concesión definitiva do Programa FO103B/2022

PRIMEIRO.- Mediante resolución da Presidencia 28213 do 15 de xuño de 2022, que foi publicada no BOP do 16 de xuño de 2022, concedeuse de forma provisional, as subvencións da convocatoria FO103B: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO LOCAL, PROVINCIAL, OU AUTONÓMICO DURANTE O ANO 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.- Analizada a documentación aportada polos solicitantes no devandito prazo procede: - Desestimar a solicitude de subsanación de erros, solicitada pola entidade SOCIEDAD DEPORTIVA TORDOIA, NIF: G15293251. A entidade argumenta a existencia de erros na súa solicitude e que ditos datos están contrastados cos datos que reflicte o certificado da Real Federacion Galega de Futbol xa que na certificación correspondente o 2022 inclúense datos da temporada 2021/2022. Na certificación que obra no expediente expedida pola Real Federación Galega de fútbol correspondente ao ano 2021 (datos que sirven de base para a valoración da solicitude) os datos certificados son coincidentes cos declarados pola entidade. Por outra banda e segundo indican as bases reguladoras da convocatoria: “No caso de discrepancia entre os datos declarados pola entidade e os datos que constan nas certificacións da federación competente, tomaranse como válidos os datos que figuren nas certificacións.” - Proceder ao cambio de denominación da entidade CLUB AGRUPACIÓN DEPORTIVA TRIATLÓN OLEIROS NIF: G70500962, notificado con data posterior á publicación da reaoslución provisional desta convocatoria, pola nova denominación CLUB MAR DE ARTABRIA, NIF: G70500962. TERCEIRO.- Comprobouse que a entidade ESCOLA DE FÚTBOL SALA TRAGOS NIF G70535380, non subsanou a documentación requirida no prazo establecido na concesión provisional polo que procede denegar a concesión da subvención solicitada. CUARTO.- Comprobouse que o resto das entidades concedidas provisionalmente e condicionadas completaron a documentación requirida na resolución de concesión provisional. Vistos o informe do Servizo de Acción Social, Cultural e Deportes e o informe do Servizo de Fiscalización.1º.- Desestimar a solicitude de subsanación de erros da entidade SOCIEDAD DEPORTIVA TORDOIA, NIF: G15293251 polos motivos indicados e proceder á modificación de denominación da entidade CLUB AGRUPACIÓN DEPORTIVA TRIATLÓN OLEIROS NIF: G70500962 pola nova denominación CLUB MAR DE ARTABRIA.2º.- Denegar a solicitude da entidade ESCOLA DE FUTBOL SALA TRASGOS NIF G70535380 que figuraba no ANEXO 3 (concedidas provisionalmente condicionadas) por non completar a documentación requirida.3º.- Aprobar a concesión das subvencións incluídas as reformulacións correspondentes ao programa FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, ou autonómico durante o ano 2022, seguintes: Total concedido 696.962,78€ 4º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.5º.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6º.- Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia nº 22022000632, operación nº 220220007044, importe: 696.962,78€ 7º.- Denegar a concesión das subvencións correspondentes ao Programa FO103B: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO LOCAL, PROVINCIAL, OU AUTONÓMICO DURANTE O ANO 2022, ás entidades sen ánimo de lucro seguintes polos motivos que se indican: 8º.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos.9º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña,12 de xullo de 2022. O presidente, O secretario accidental, Valentín González Formoso Miguel Iglesias Martínez